“บียอนด์” ไร้กระทบธุรกรรมหุ้น MORE ยันฐานะการเงินแกร่ง พร้อมบริการลูกค้า
“บล.บียอนด์” ยืนยันไม่ได้รับกระทบกรณีหุ้น MORE เหตุธุรกรรมที่เกิดขึ้นผ่านบริษัทฯ มีมูลค่าน้อยจนไม่มีนัยสำคัญใดๆ ย้ำฐานะการเงินแกร่งมีสภาพคล่องพร้อมให้บริการลูกค้า
“บล.บียอนด์” ยืนยันไร้กระทบ “ธุรกรรม” หุ้น MORE เผยฐานะการเงินแกร่ง พร้อมบริการลูกค้า
14 พ.ย. 2565

บริษัทหลักทรัพย์ บียอนด์ จำกัด (มหาชน) หรือ BYD ระบุว่า ตามที่มีกรณีการซื้อขายหุ้นสามัญบริษัท มอร์ รีเทิร์น จำกัด (มหาชน) หรือ MORE ที่ปรากฎเป็นข่าวในสื่อต่างๆ ในช่วงวันที่ 10 – 11 พฤศจิกายน 2565 ที่ผ่านมา ซึ่งอาจสร้างความกังวลต่อบุคคลทั่วไปนั้น บริษัทฯ ขอเรียนยืนยันว่าบริษัทฯ ไม่ได้รับผลกระทบจากกรณีดังกล่าว เนื่องจากธุรกรรมที่เกิดขึ้นผ่านบริษัทฯ มีมูลค่าน้อยจนไม่มีนัยสำคัญใดๆ ที่อาจส่งผลต่อฐานะทางการเงินของบริษัทฯ โดยบริษัทฯ ยังคงดำรงฐานะทางการเงินที่แข็งแกร่งและมีสภาพคล่องที่พร้อมให้บริการลูกค้า
อีกทั้งบริษัทฯ ยังได้เฝ้าระวังความเสี่ยงตลอดจนดูแลสินทรัพย์ของลูกค้าให้ปลอดภัยเสมอมา พร้อมกับได้แจ้งเตือนลูกค้าให้พึงหลีกเลี่ยงการทำธุรกรรมที่มีความเสี่ยงและซื้อขายหลักทรัพย์ด้วยความระมัดระวัง